Rui Tavares

Rui Miguel Marcelino Tavares Pereira, nado en Lisboa o 29 de xullo de 1972, é un escritor, historiador e político portugués.

 Traxectoria 
Licenciado en Historia e Historia da arte, é especialista en historia e cultura do século XVIII. Colaborador habitual do xornal Público, a revista Blitz e a canle de televisión SIC Notícias. Elixido en 2009 deputado no Parlamento Europeo como independente integrado na lista do Bloco de Esquerda, en 2011 abandonou a delegación do BE no Parlamento Europeo, con duras acusacións contra o líder da formación Francisco Louçã. Foi o redactor do relatorio sobre a situación dos dereitos fundamentais en Hungría logo da aprobación nese país da Lei Fundamental de 2011, e que a Comisión considerara que vulneraba dereitos e liberdades, restrinxía os poderes lexislativo e xudicial en beneficio do poder executivo e menosprezaba o Tribunal Constitucional, e que o Parlamento Europeo aprobóu no fundamental o 3 de xullo de 2013. Tavares foi en 2014 un dos fundadores do partido político Livre.

Nas eleccións lexislativas portuguesas de xaneiro de 2022, Tavares encabezou a candidatura do Livre polo distrito de Lisboa: con algo máis do 2% dos votos obtivo un escano, o único desa forza política.

 Obras 
 O Arquitecto (teatro)
 O Fiasco do Milénio (crónicas)
 O Pequeno Libro do Grande Terremoto (historia)
 Pobre e Mal Agradecido
 O Regicídio
 A Ironia do Projecto Europeu

 Notas 

 Véxase tamén 
 Ligazóns externas 
 Nota biográfica en Edições Tinta da China 

Categoría:Escritores de Portugal
Categoría:Nados en 1972
Categoría:Nados en Lisboa
Categoría:Historiadores de Portugal
Categoría:Escritores en lingua portuguesa
Categoría:Europarlamentarios de Portugal
Categoría:Alumnos da Universidade de Lisboa
Categoría:Alumnos da Universidade Nova de Lisboa
Categoría:Deputados de Portugal